তাহেরপুর কাণ্ডে উদ্ধার খুনে ব্যবহৃত অস্ত্র

নদিয়া: কৃষ্ণনগরের ছায়া তাহেরপুরে। তাহেরপুরে দশম শ্রেণীর স্কুল ছাত্রী খুন কাণ্ডে উদ্ধার খুনে ব্যবহৃত অস্ত্র। পুলিশি তৎপরতায় গ্রেফতার অভিযুক্ত। আর সেই অভিযুক্তকে নিয়েই তল্লাশিতে উদ্ধার খুনে ব্যবহৃত অস্ত্র।

তাহেরপুরে দশম শ্রেণির এক ছাত্রীকে বাড়ি থেকে তুলে নিয়ে গিয়ে ধারালো অস্ত্র দিয়ে খুনের ঘটনায় বড় অগ্রগতি পুলিশের। অবশেষে উদ্ধার হল খুনে ব্যবহৃত সেই অস্ত্র। পুলিশ সূত্রে জানা গিয়েছে, রবিবার অভিযুক্ত প্রণজিৎ মণ্ডলকে নিয়ে এলাকায় তল্লাশি চালানো হয়। সেইসময় খুনে ব্যবহৃত ধারালো অস্ত্র উদ্ধার হয়। খুনের পর অস্ত্রটি এলাকার প্রাইমারি স্কুলের শৌচালয়ের পিছনে লুকিয়ে রেখেছিল সে। পরে পুলিশি জেরায় নিজের অপরাধ স্বীকার করে অভিযুক্ত প্রণজিৎ।

আরও পড়ুন: ব্যাপক বৃষ্টির জের! বুধ-বৃহস্পতিতে স্কুল ছুটি ঘোষণা শিক্ষা দফতরের

<span;>এই ঘটনার পর থেকেই এলাকায় ব্যাপক চাঞ্চল্য ছড়িয়ে পড়ে। অভিযুক্তের কঠোর শাস্তি ও ফাঁসির দাবিতে সরব হয়েছেন গ্রামবাসীরা। অন্যদিকে, সকাল থেকেই থমথমে এলাকা। এলাকায় মোতায়েন রয়েছে পুলিশবাহিনী।